Διερεύνηση των ήπιων δεξιοτήτων που αναδείχθηκαν στο νοσηλευτικό προσωπικό των κλινικών covid-19 κατά την περίοδο της πανδημίας
Creators: name: Λαμπρογιώργου, Μαίρη Κωνσταντίνου
Publisher: name: Aristotle University of Thessaloniki
Year: 2024
Subjects: Ήπιες Δεξιότητες
Νοσηλευτικό Προσωπικό
Πανδημία
Κλινικές Covid-19
Soft Skills
Nursing Staff
Pandemic
Covid-19 clinics

description: Ο σκοπός της παρούσας μελέτης είναι η διερεύνηση των ήπιων δεξιοτήτων που αναδείχθηκαν στο νοσηλευτικό προσωπικό των κλινικών COVID-19 κατά την περίοδο της πανδημίας. Η μεθοδολογία της έρευνας είναι συγχρονική και το δείγμα μελέτης αποτέλεσαν 60 νοσηλευτές που εργάστηκαν σε κλινικές COVID-19 του νομού Θεσσαλονίκης. Τα δεδομένα συλλέχθηκαν μέσω ερωτηματολογίων και αναλύθηκαν με τη χρήση του στατιστικού προγράμματος SPSS. Η πλειοψηφία του δείγματος ήταν γυναίκες, ηλικίας 41-50 ετών, απόφοιτοι τριτοβάθμιας εκπαίδευσης με προϋπηρεσία 11-20 έτη. Ένα μικρό ποσοστό του δείγματος δήλωσε ότι είχε εμπειρία σε αντίστοιχες κρίσεις υγείας και ένα άλλο εξίσου χαμηλό ποσοστό πως είχε παρακολουθήσει κάποιο πρόγραμμα κατάρτισης σχετικά με τη διαχείριση κρίσεων. Σύμφωνα με τα αποτελέσματα, το νοσηλευτικό προσωπικό του συγκεκριμένου δείγματος θεωρεί ότι ανέπτυξε διάφορες ήπιες δεξιότητες, οι κυριότερες των οποίων είναι η επικοινωνία, η προσαρμοστικότητα και ανθεκτικότητα, η ομαδική εργασία, η επίλυση προβλημάτων και η ενσυναίσθηση.Οι συμμετέχοντες που είχαν εμπειρία σε αντίστοιχες κρίσεις υγείας φαίνεται πως ανέπτυξαν σημαντικά μεγαλύτερη αυτοπεποίθηση και αυτοεκτίμηση ως νοσηλευτές κατά τη διάρκεια της πανδημίας σε σχέση με εκείνους που δεν είχαν εμπειρία σε αντίστοιχες κρίσεις υγείας. Επίσης φαίνεται πως οι συμμετέχοντες που είχαν παρακολουθήσει κάποιο πρόγραμμα κατάρτισης σχετικά με τη διαχείριση κρίσεων, ανέπτυξαν σε σημαντικά μεγαλύτερο βαθμό τη δεξιότητα να αντιμετωπίζουν την πίεση και το άγχος με αποτελεσματικό τρόπο όπως επίσης μεγαλύτερη αυτοπεποίθηση και αυτοεκτίμηση ως νοσηλευτές κατά την περίοδο αυτή. Τέλος στην πλειοψηφία τους οι συμμετέχοντες πιστεύουν ότι η δεξιότητα της προσαρμογής σε νέα πρωτόκολλα και διαδικασίες που εισήχθησαν λόγω του COVID-19 ήταν απαραίτητη για την ασφάλεια των ασθενών και του προσωπικού. Συμπερασματικά η παρούσα μελέτη τόνισε τη σημασία της συνεχούς μάθησης και της οργανωτικής υποστήριξης για την ανάπτυξη των ήπιων δεξιοτήτων επισημαίνοντας την ανάγκη για προσαρμοσμένα προγράμματα κατάρτισης και υποστηρικτικά εργασιακά περιβάλλοντα.
description: The purpose of this study is to investigate the occurrence of soft skills developed in the nursing staff of the COVID-19 clinics during the pandemic period.The methodologyof the present study is cross-sectional. The sample consisted of 60 nurses who worked in COVID-19 clinics in the prefecture of Thessaloniki. Data were collected through questionnaires and analyzed using the statistical program SPSS v.26.0. The majority of the sample was female, aged 41-50 years, graduates of higher education and had 11-20 years of service. Just a smallnumber of the participants had experience of relevant health crises and a slightly higher number were found to have attended some crisis management training. According to the results of the study, it is considered that nurses developed various soft skills, the main ones being communication, adaptability and resilience, teamwork, problem solving, and empathy. Participants who had experienced relevant health crises seemed to have developed significantly greater confidence and self-esteem as nurses during the pandemic than those who had not experienced relevant health crisis. Furthermore, participants who had attended a crisis management training program appeared to have developed to a significantly greater extent, the skill to cope with stress and anxiety effectively during the pandemic. Additionally, they developed significantly greater self-confidence and self-esteem as nurses during the pandemic and believe in significantly greater degree that the skill of adapting to new protocols and procedures introduced due to COVID-19 was necessary for patient and staff safety. To sum up, the present study highlighted the importance of continuous learning and organizational support in the development of soft skills, emphasizing the need for tailored training programs and supportive work environments.